хуморески за Мазохисти
Група психолози направили експеримент. Върху един стол сложили кабърче. А после поканили доброволци от различни нации да се справят с проблема.
Немецът не си мръднал пръста, а повикал друг човек да махне кабърчето и му платил.
После обяснил:
- Ние, немците имаме един железен принцип. Когато имаме проблем наемаме някой гастарбайтер да го реши.
После дошъл руснака. Той извадил автомат "Калашников"и открил яростна стрелба! Столът станал на трески и кабърчето паднало. После обяснил:
- Ние, руснаците имаме един железен принцип. Когато имаме някакъв проблем - решаваме го с груба сила!
Накрая дошъл ред на българина. Но тук възникнало недоглеждане. Психолозите забравили да поставят кабърче на неговия стол. Тогава, нашенецът извадил от джоба си собствено кабърче и го сложил на седалката. А после се засилил и се пльоснал отгоре с всичка сила.
Комисията се изумила:
- Господине, защо направихте това? Да не би случайно да сте мазохист?
Българинът казал с измъчено изражение:
- Никакъв мазохист не съм! Напротив, беше супер гадно! Обаче, ние, българите имаме един железен принцип. Когато нямаме никакъв проблем, гледаме да си го създадем сами!